stanford-oval/wikipedia huggingface dataset:
A Special Night with Demi Lovato
רקע

מסע ההופעות האחרון בו דמי לובאטו לקחה חלק היה Jonas Brothers World Tour 2010 של האחים ג'ונאס, אשר ממנו היא נשרה ב-1 בנובמבר 2010, כשבועיים לפני סיומו בעקבות ככל הנראה מחלוקת שפרצה בינה לבין אחת מרקדניות המופע, אלכס וולץ', במהלכה היא הכתה את הרקדנית. סיבוב ההופעות נמשך כרגיל, אולם התקרית הובילה לאשפוזה במוסד לגמילה לאחר שגורמים המקורבים לה הבהירו לה שהיא במצוקה. בטרם כניסתה אל המוסד, לובאטו החלה לעבוד על האלבום השלישי שלה "Unbroken", ובצאתה ממנו ב-28 בינואר 2011 היא המשיכה לפעול למען יציאתו תוך שהיא מושפעת משלושת החודשים האחרונים בחייה. האלבום יצא לאור ב-20 בספטמבר 2011, וכחודשיים לאחר מכן ב-16 בנובמבר יצאה לובאטו לסיבוב הופעות זה על מנת לקדם אותו.
סיבוב ההופעות כלל 74 הופעות והכיל 9 לגים. הלג הראשון התקיים בארצות הברית וכלל 19 הופעות, אשר חלקן התקיימו במסגרת מסע ההופעות וחלקן במסגרת פסטיבלי חורף לקראת חג המולד. בגלישה אל שנת 2012, הלגים השני והשלישי במהלך החודשים פברואר ומרץ כללו בעיקר הופעות בפסטיבלים וירידים. באפריל 2012 לובאטו החלה את הלג השני של דרום אמריקה במסגרתו נכללו 10 הופעות. הלג השלישי של צפון אמריקה, והחמישי בסך כל הלגים זכה לכינוי Summer Tour 2012 במסגרתו הופיעה לובאטו 25 פעמים כשהיא נודדת מדרום אמריקה לצפונה. הלג השישי בדרום אמריקה, שבוצע במסגרת פסטיבל מקומי, היה אמור להיות האחרון בסיבוב ולחתום אותו, אולם זה התרחב בעוד שלושה לגים נוספים שהתפרסו על פני חודש וכללו 7 הופעות על מנת לקדם את האלבום הבא של לובאטו "Demi", והסיבוב הסתיים לבסוף במרץ 2013.
רקע > דמי לובאטו: חזקה למרות הכל

המסע שעברה לובאטו במהלך הלג הראשון בארצות הברית תועד לטובת הסרט הדוקומנטרי "דמי לובאטו: חזקה למרות הכל", ששודר בהקרנת בכורה במרץ 2012 בערוץ MTV. הסרט עקב אחר התנהלותה של לובאטו והתמודדותה עם כל הכרוך בסיבוב הופעות לאור העובדה שנאלצה לפרוש מסיבוב ההופעות האחרון בו השתתפה, כמו גם נוכח העובדה שחלפה כשנה בלבד מאז שחרורה מהמכון לגמילה. בסרט מוצגים קטעים בלעדיים, בין היתר רגעים של הזמרת מאחורי הקלעים רגע לפני עלייתה לבמה, המביאים לידי ביטוי את הדרך שעוברת לובאטו במהלך המסע להחלמה, תוך שהיא מקיימת את סיבוב ההופעות הראשון שלה לאחר היציאה מהמכון לגמילה.
מהלך ההופעה > הופעות חימום

הופעות החימום כללו למעלה מעשרה אומנים והרכבים שונים שפתחו עבור לובאטו בסיבוב ההופעות, כאשר רובם המכריע משתייכים לז'אנרים פופ ו/או פופ אלקטרוני. בצפון אמריקה אלו שחיממו את הקהל היו להקת הפופ-רוק Hot Chelle Rae, להקת הרוק We the Kings, פרויקט Owl City שהופיע פעם אחת בלבד ב-Greek Theatre והזמרת האנגלית Neon Hitch. האומנים הופיעו בתאריכים נבחרים ולא בכלל ההופעות. מופעי הפתיחה בדרום אמריקה, אסיה ואירופה בוצעו על ידי מוזיקאים מקומיים.
מהלך ההופעה > ההופעה המרכזית והדרן

ההופעה נמשכה כשעה במהלכה לובאטו, חברי הלהקה שלה ושתי זמרות רקע שרו וניגנו יחד. ההופעות של הלג הראשון כללו החלפת תלבושות וכוראוגרפיה שלוותה ברקדנים ובאביזרים. ביתר ההופעות לובאטו לא החליפה תלבושות או ירדה מהבמה במשך כל זמן ההופעה, אם כי לא הייתה לה תלבושת קבועה ובכל הופעה היא נראתה בלבוש שונה. ההופעה החלה כאשר חברי הלהקה ניגנו ג'אם פתיחה כשברקע אורות מהבהבים. בשלב מסוים האורות נכבו למספר שניות, ורגע לפני שלובאטו עלתה מתחתית הבמה הם חזרו להבהב. כשהיא החלה לשיר האורות נדלקו לגמרי. בחלק מן ההופעות הבמות היו ניידות, כמו זו של ההופעה בדל מר, או שלא הותאמו לעלייה מהתחתית, כמו זו של ההופעה בפלאנט סיטי, ובמקום זאת לובאטו עלתה מצדי הבמה או נכנסה אליה בהליכה. בנוסף לובאטו שרה הדרן בכלל הלגים.
מהלך ההופעה > ההופעה המרכזית והדרן > לגים 1 עד 6

השיר הפותח של ההופעה היה "All Night Long", ולאחריו לובאטו ביצעה את השיר "Got Dynamite". למעט שלוש ההופעות שהתקיימו בארצות הברית בלג השלישי, השיר העוקב ברשימה היה "Hold Up". אחרי כן כרונולוגיית השירים משתנה בכל לג. בנוסף נכללו שתי מחרוזות, שהשירים המרכיבים אותן בוצעו ברציפות; המחרוזת הראשונה כללה את שני השירים "Catch Me" ו-"Don't Forget", אשר במהלכה לובאטו ליוותה את עצמה בשיר הראשון עם גיטרה קלאסית ללא ליווי רקע, ולמעשה העניקה גרסה אקוסטית, ועם גיטרה חשמלית בשיר השני. המחרוזת השנייה כללה את שני הסינגלים מאלבום האולפן השני של לובאטו "Here We Go Again" ו-"La La Land", ובלגים 1 ו-3 נכלל בה גם השיר "Get Back", שבשאר הלגים הופיעה איתו לובאטו כשיר בודד בפני עצמו. לפני ביצוע השיר "Skyscraper" אותו שרה במקביל לנגינה על פסנתר, לובאטו כמעט תמיד הקדישה מספר דקות לדבר על השנה שעברה עליה, והיא הודתה למעריצים על שהיו מאחוריה וליוו אותה לאורך התקופה הקשה שחוותה. ההופעה באורוגוואי הייתה היחידה במסגרתה התבצעה גרסה אקוסטית לשיר זה. שירים נוספים שנכללו הם "My Love is Like a Star", השיר "Fix a Heart" אותו ביצעה בישיבה ו-"Together". למעט לגים 2 ו-6 השיר "Who's That Boy" נכלל אף הוא בהופעות, וכמעט תמיד ביצעה אותו לובאטו עם תנועות פרובוקטיביות גם ללא כוריאוגרפיה. החל מלג 2 התווסף לרשימת השירים השיר "Give Your Heart a Break", שלעיתים נכלל בהופעה ולעיתים בהדרן, וההופעה באורוגוואי הייתה היחידה במסגרתה התבצעה גרסה אקוסטית לשיר זה. נוסף על כן, בלגים 3 עד 5 הופיע ברשימה השיר "You're My Only Shorty", שמבין כל השירים נכלל במספר ההופעות הקטן ביותר במסגרת סיבוב ההופעות כולו. ההדרן כלל את השירים "Unbroken" ו-"Remember December".
בשיר "Fix a Heart"
מהלך ההופעה > ההופעה המרכזית והדרן > לגים 7 עד 9

לשלושת הלגים האחרונים הורכבה רשימת שירים חדשה, אולם תוכן ההופעה לא היה שונה בהרבה מהלגים הקודמים. שיר הפתיחה בהופעה היה "Unbroken", ולאחריו ביצעה לובאטו את השיר "Get Back". למעט ההופעה האחרונה שהתקיימה ברוסיה ובניגוד ללגים 1 עד 6, ההופעה כללה מחרוזת אחת בלבד שהורכבה מהשירים "Here We Go Again", השיר "La La Land", שאת סופו ניגנה על גיטרה חשמלית, ו-"Don't Forget", במהלכו המשיכה לנגן על הגיטרה. את השיר "Skyscraper" שרה לובאטו תוך שהיא מלווה עצמה בנגינה על פסנתר, ובניגוד ללגים הקודמים היא דיברה על העצמה אישית ועל המסר של השיר במקום על התקופה שעברה עליה כשהקדישה לקהל נאום של מספר דקות לפני ביצועו. שיר נוסף שנכלל בהופעה הוא "Catch Me", במהלכו היא ניגנה שוב על גיטרה חשמלית. במהלך ההופעה לובאטו ביצעה לראשונה בסיבוב ההופעות את השיר "Heart Attack", זאת כדי לקדם את האלבום "Demi" שכאמור הוביל להתווספות שבע ההופעות הנוספות בסיבוב ההופעות. בלגים אלו ההדרן כלל שיר אחד בלבד והוא "Give Your Heart a Break".
מהלך ההופעה > ההופעה המרכזית והדרן > גרסאות כיסוי

במסגרת סיבוב ההופעות לובאטו ביצעה גרסאות כיסוי לחמישה שירים שונים:
| שם השיר | מבצע במקור | לגים |
| --- | --- | --- |
| "Moves Like Jagger" | מארון 5 | 1 עד 3 |
| "How to Love" | ליל ויין | 3 עד 5 |
| "American Honey" | ליידי אנטבלום | 5, 7 עד 9 |
| "Turn Up the Music" | כריס בראון | 5 עד 9 |
| "The House That Built Me" | מירנדה למברט | 5, 7 עד 9 |
מהלך ההופעה > ההופעה המרכזית והדרן > קטעים מיוחדים

ההופעה ברוזמונט הייתה ההופעה האחרונה של We the Kings במסגרת סיבוב ההופעות, ובמהלך ביצוע השיר האחרון שלהם לובאטו ורקדני הרקע שלה החליטו להיפרד בכך שזרקו עוגות על פניהם של כל חברי הלהקה. סולן הלהקה טרוויס קלארק מתח אותה בחזרה, כאשר בהמשך ההופעה הוא החליף את אחד מרקדני הרקע בשיר "Unbroken" כשהוא מחקה את הכוריאוגרפיה בחוסר עקביות וממציא תנועות. עוד באותה ההופעה, לפני שביצעה את השיר "Skyscraper" לובאטו בכתה תוך כדי שדיברה על השנה שעברה עליה, כמו גם בכתה במהלך ביצוע השיר לאחר שמעריצים הניפו שלטי תמיכה עם כיתובים כמו "We love you Demi". יתר על כן, בהופעה בלוס אנג'לס נכחו אחותה הקטנה למחצה מדיסון דה לה גרזה, שעלתה לשיר ביחד איתה את "Together", וניק ג'ונאס, שנתן הופעת אורח בהפתעה במחרוזת השירים "Catch Me" ו-"Don't Forget".
כוריאוגרפיה

במסגרת הלג הראשון בלבד ההופעה לא הייתה מאולתרת במשך רוב הזמן, וכוריאוגרפיות התבצעו לצד יותר ממחצית השירים, לרוב עם אביזרי במה. בשיר הפותח את ההופעה "All Night Long" הכוריאוגרפיה החלה כאשר לובאטו התחילה לשיר; היא כללה רקדני רקע כשכדור דיסקו מכסה את כל פניהם, ולובאטו הייתה שותפה מלאה במהלכה. לאחר מכן נכבו האורות והחלה הכוריאוגרפיה של השיר שלאחריו "Got Dynamite", לה לובאטו הייתה שותפה חלקית, ובמהלכה נעשה שימוש באביזרי במה כאשר רקדני הרקע השתמשו בסורגים. לקראת השיר שלאחריו "Hold Up" האורות נכבו בשנית, וכשהם נדלקו החלה הכוריאוגרפיה כשרקדן רקע נראה אוחז בהגה ו"נוהג" ב"מכונית" לצד לובאטו. לאחר מכן נראו השניים רוקדים זה עם זו באופן פרובוקטיבי, ובהמשך הצטרפו רקדני רקע נוספים עם מסכות על פניהם כשבידם רובי צעצוע. הכוריאוגרפיה הבאה הייתה בשיר "Who's That Boy", ונחשבה אולי לפרובוקטיבית ביותר שביצעה לובאטו במהלך כל ההופעה עם ריקוד בישיבה על כיסא וריקוד צמוד עם רקדן רקע. הבנים שמבין רקדני הרקע הופיעו כשכדור דיסקו מכסה את כל פניהם. כוריאוגרפיה נוספת הותאמה לשיר "Lightweight" בה לובאטו לא לקחה חלק; הכוריאוגרפיה התמקדה בשני רקדני רקע המאוהבים זה בזו, כשבהמשך הופיעו רקדני רקע נוספים, ובמהלך הריקוד נעשה שימוש באביזרי במה כמו ורד, מסגרת של תמונה ומטרייה אותה החזיקה לובאטו בסוף השיר. גם לצד גרסת הכיסוי של השיר "Moves Like Jagger" התבצעה כוריאוגרפיה, שכללה את רקדני הרקע בלבד. יתר על כן התבצעו שתי כוריאוגרפיות נוספות לשני השירים שנכללו בהדרן של סוף ההופעה, ואלו היו המושקעים ביותר נוכח העובדה שבמסגרתם לובאטו רקדה במשך הזמן הארוך ביותר לאורך שיר; בשיר "Unbroken" רקדני הרקע ענדו מסכות שכיסו את עיניהם, והכוריאוגרפיה כללה שימוש בפנסים. בשיר השני "Remember December" השתתפו שני רקדני רקע בלבד, ואלו תפעלו אביזר במה על גלגלים עליו עמדה לובאטו, אשר אליה הצטרף בהמשך הגיטריסט הראשי בלהקה מייק מנינג.
אופנה

במסגרת הלג הראשון בלבד שכלל כוריאוגרפיות, לובאטו החליפה תלבושות שלוש פעמים במהלך ההופעה, ובפעמיים נוספות היא ענדה על עצמה או פשטה מעליה פריטי לבוש קיימים. בתחילת ההופעה לובאטו נראתה בקרופ טופ ¾ צמודה עשוית פייטים עם מחשוף, כשמעליה ג'קט שחור עם ניטים על הכתפיים ונגיעות פייטים, חצאית שחורה בגזרה גבוהה שכיסתה את כל גופה עד לקרופ ונלבשה מעל גרביון שחור, ומגפונים עד השוק מעוטרי ניטים. לאחר מכן היא פשטה מעליה את הג'קט. היא בהמשך החליפה תלבושת ונראתה בטוניקה שחורה רחבה עם הדפס ושרוולים קצרים ומעליה לבשה וסט פרוותי, טייץ נוצץ ונעלי פלטפורמה עם עקבים גבוהים נוצצים. התלבושת הבאה הייתה שמלה לבנה ארוכה, הדומה במקצת לשמלה שלבשה בווידאו-קליפ של השיר "Skyscraper", עליה נראה בד לבן מעל הבטן שסבב את גופה כשמעליו עליונית לבנה, ועקבים שחורים. כשחזרה לבמה לטובת ההדרן היא נשארה עם השמלה הלבנה, אולם במקום העליונית ענדה על עצמה לובאטו את הג'קט השחור מתחילת ההופעה, ואת העקבים החליפה במגפיים עם עקב נמוך מעוטרים בניטים. זאת ועוד, לובאטו החליפה ו/או הורידה גם צמידים וטבעות, ובמשך כל השנה וחצי של סיבוב ההופעות היא החליפה את צבע שיערה שלוש פעמים מאז הצבע האדום לחום, בלונד ושחור. בלגים האחרים לא נכללה כוריאוגרפיה ולכן לובאטו לא החליפה תלבושות, אך עם זאת הלוק שלה השתנה מהופעה להופעה ולא נשאר קבוע. יתר על כן היא נעלה עקבים בכלל ההופעות, ונראתה עם לפחות פריט לבוש אחד בצבע שחור בכל הופעה.
רשימת השירים > הופעות חימום

| --- | --- |





מתוך ההופעה בספרינגפילד, אילינוי אוגוסט 2012
משתתפים

| שם | הופעה | תפקיד |
| --- | --- | --- |
| דמי לובאטו | מרכזית | שירה, ריקוד, גיטרה אקוסטית, גיטרה חשמלית, פסנתר |
| Hot Chelle Rae | פתיחה/חימום | שירה, גיטרות, תופים |
| We the Kings | פתיחה/חימום | שירה, קולות רקע, גיטרה חשמלית, גיטרה בס, תופים |
| Owl City | פתיחה/חימום | שירה, גיטרות, קלידים, ויברפון, תופים |
| Neon Hitch | פתיחה/חימום | שירה, ריקוד |
| מייק מנינג | מרכזית | גיטרות |
| סטיבן רודריגז | מרכזית | גיטרה בס, מפיק מוזיקלי |
| ויליאם בימן | מרכזית | קלידים, קולות רקע |
| מייקל ריד | מרכזית | תופים |
| שרי שורט | מרכזית | זמרת רקע |
| קאישה בלקסטון | מרכזית | זמרת רקע |
תאריכי הופעות > הופעות מיוחדות

א הופעה זו התקיימה במסגרת האירוע "Acoustic Christmas" של תחנת הרדיו 107.5 The River
ב הופעה זו התקיימה במסגרת האירוע "Santa Slam" של תחנת הרדיו Now 100.5
ג הופעה זו התקיימה במסגרת האירוע "Kissmas Bash 2K11" של תחנת הרדיו Kiss 98.5
ד הופעה זו התקיימה במסגרת האירוע "Jingle Ball" של תחנת הרדיו 102.7 KIIS FM
ה הופעה זו התקיימה במסגרת הפסטיבל "Festival Verano Iquique"
ו הופעה זו התקיימה במסגרת הפסטיבל "Florida Strawberry Festival"
ז הופעה זו התקיימה במסגרת היריד "Star of Texas Fair and Rodeo"
ח הופעה זו התקיימה במסגרת סדרת הופעות הקיץ של טויוטה ביריד "San Diego County Fair"
ט הופעה זו התקיימה במסגרת האירוע "Endfest" של תחנת הרדיו 107.9 The End
י הופעה זו התקיימה במסגרת פסטיבל רוויניה
כ הופעה זו התקיימה במסגרת היריד של מדינת אילינוי
ל הופעה זו התקיימה במסגרת סדרת ההופעות של באדוויזר ביריד "Champlain Valley Fair"
מ הופעה זו התקיימה במסגרת היריד של מדינת מינסוטה
נ הופעה זו התקיימה במסגרת היריד "Evergreen State Fair"
ס הופעה זו התקיימה במסגרת היריד של מדינת אורגון
ע הופעה זו התקיימה במסגרת הפסטיבל "Z Festival"
פ הופעה זו התקיימה במסגרת תהלוכה לכבוד החג מרדי גרא מטעם יוניברסל אורלנדו
צ הופעה זו התקיימה במסגרת יריד הרודיאו והלייבסטוק שואו "Houston Livestock Show and Rodeo"
ק הופעה זו התקיימה במסגרת האירוע "Twin Towers Live"
תאריכי הופעות > שינויים וביטולים

| תאריך | עיר | מדינה | שינוי/ביטול | פירוט |
| --- | --- | --- | --- | --- |
| 14 ביולי 2012 | לאס וגאס, נבדה | ארצות הברית | שינוי | הועבר מתיאטרון The AXIS להאוס אוף בלוז |
הפצה

לאחר שלוש ההופעות שהתקיימו בברזיל בלג הרביעי, הופץ במדינה די.וי.די בו נכללו בדיקת הקול שלפני ההופעה, קטעים מתוך כל שלוש ההופעות על פי רשימת השירים, הצצות וקליפים.
RJ-48

כבל RJ-48
RJ-48 (קיצור של Registered Jack 48) הוא מחבר הדומה במבנהו למחבר RJ-45 אולם שונה במבנה הפינים שלו. הכבל משמש בעיקר בחיבורים בתקן T1, תקן E1 ובחיבור תחנות קצה ברשת ISDN.
צורת הכבל

הכבל הוא זוג שזור מסוג UTP. המחברים של הכבל מכילים 8 פינים כאשר מתוכם מחוברים רק 4 פינים, זוגות 1 ו-3.
כאשר הפינים מחולקים לשני זוגות שבכל זוג חיבור אחד הוא חיובי (אדמה - 0 וולט) והחיבור השני הוא השלילי 48- וולט.
אחד הזוגות משמש לשידור והשני לקליטה.
קיימות מספר וריאציות של הכבל:
RJ-48C - כבל ישר הנפוץ בחיבורים בקווי T1 ו־E1.
RJ-48X - כבל מוצלב המחבר את פין 1 ל-4 ואת פין 2 ל-5.
RJ-48S - בשונה משני הסוגים הראשונים, סוג זה משתמש בזוגות 1 ו-4 ומשמש בקווים דיגיטליים של 56 Kbps.
סימון הכבל

הכבל מכיל 8 חוטים בצבעים שונים. קיימות מספר צורות של סימון החוטים המוליכים. השתיים העיקריות הן הסימון הישן, שבו כל חוט היה בצבע שונה והסימון לפי קטלוג 5e או קטלוג 6 של תקן TIA-568 שאף הוא מחולק לשני תתי סימונים T568A ו-T568B.
| פין | זוגות T568B | ± | צבע לפי T568B | מספור הפינים |
| --- | --- | --- | --- | --- |
| 1 | 3 | - |  לבן/כתום |  |
| 2 | 3 | + |  כתום |  |
| 3 | 2 |  |   לבן/ירוק |  |
| 4 | 1 | - |  כחול |  |
| 5 | 1 | + |  לבן/כחול |  |
| 6 | 2 |  |  ירוק |  |
| 7 | 4 |  |  לבן/חום |  |
| 8 | 4 |  |  חום |  |
ראו גם

מונחים ברשת מחשבים
כבל תקשורת
הערות שוליים

↑  מבנה הפינים מאתר חברת JUNIPER
Listen to Your Heart (שיר של רוקסט)

| --- | --- |

 סינגל בביצוע רוקסט
 מתוך האלבום Look Sharp!
 יצא לאור:  27 בספטמבר 1988
 תאריך הקלטה:  אוגוסט 1988
 סוגה:  מוזיקת פופ
 שפה:  אנגלית
 אורך:  5:28 (גרסת האלבום) 5:12 (גרסת הרדיו) 4:05 (גרסת הסינגל)
 חברת תקליטים:  פרלופון, EMI
 כתיבה:  פר גסל, מאטס פרסון
 הפקה:  קלרנס אופרמן
Listen to Your Heart הוא שיר של להקת הפופ-רוק השוודית רוקסט, אשר יצא במקור בשוודיה בספטמבר 1988 כסינגל השני מתוך אלבום האולפן השני של הלהקה "Look Sharp!" משנת 1988. השיר נכתב על ידי פר גסל יחד עם מאטס פרסון שהוא הגיטריסט לשעבר של להקת הפופ השוודית יילנה טידר. השיר הפך לאחד הסינגלים המצליחים ביותר של 1989, והגיע למקום הראשון הן במצעד הפזמונים האמריקני והן במצעד הפזמונים הקנדי בסביבות נובמבר 1989. זה היה השיר הראשון בתולדות מצעד הפזמונים האמריקני שהגיע למקום הראשון במצעד מבלי שיצא לשווקים במקביל סינגל 7 אינץ'.
בשנת 2005 הרכב הדאנס הבלגי DHT הוציא גרסת רמיקס של השיר שהצליחה להפוך לאחד מעשרת השירים הפופולריים ביותר במדינות רבות בעולם בהם צרפת, הולנד, בריטניה וארצות הברית.
וידאו קליפ

דאג פריל ביים את הווידאו קליפ של השיר, אשר צולם במהלך הופעה חיה של רוקסט בחורבת טירת בורגהולם באי השוודי אולנד אשר בים הבלטי.
מצעדים ודרוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 10 |  |
|  אירופה | אירופה הוט 100 | 15 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | 1 |  |
|  בלגיה | מצעד שירי בלגיה | 3 |  |
|  גרמניה | כן | 7 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 6 |  |
|  ניו זילנד | המצעד הניו זילנדי הרשמי | 11 |  |
|  ספרד | PROMUSICAE | 17 |  |
|  פינלנד | המצעדים הפיניים הרשמיים | 12 |  |
|  קנדה | קנדה הוט 100 | 5 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 8 |  |
משתתפים

מארי פרדריקסון - שירה, וקולות רקע
פר גסל – קולות רקע, גיטרה
פר אלסינג – תופים
יונאס איזקסון - גיטרה חשמלית
קלרנס אופרמן - קלידים
גרסת הכיסוי של ההרכב DHT

בנובמבר 2003 הרכב הדאנס הבלגי DHT פרסם גרסת כיסוי של השיר בבלגיה. בסוף 2004 הגיעו מיקסים שונים של השיר בגרסה של DHT למועדונים אמריקאים ובנובמבר 2004 השיר פורסם לראשונה גם בארצות הברית. בשנת 2005 השיר הפך ללהיט מועדונים בינלאומי.
ביוני 2005 השיר הגיע למקום הראשון במצעד האמריקני Billboard Hot Dance Airplay ולאחד מעשרת השירים הפופולריים ביותר במצעד הפזמונים האמריקני. גרסת הכיסוי של DHT זכתה גם להצלחה רבה במדינות רבות אחרות כולל צ'כיה, צרפת, בריטניה, אוסטרליה, בלגיה, דנמרק, אירלנד ונורווגיה.
גרסת הכיסוי של ההרכב DHT > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  אירופה | אירופה הוט 100 | 17 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 8 |  |
|  גרמניה | GfK – טופ 100 | 81 |  |
|  דנמרק | היטליסטן | 13 |  |
|  הולנד | מצעד 40 הסינגלים ההולנדיים | 10 |  |
|  הונגריה | Rádiós Top 40 | 30 |  |
|  הממלכה המאוחדת | מצעד הסינגלים הבריטי | 7 |  |
|  נורווגיה | VG-lista | 19 |  |
|  סקוטלנד | מצעד הסינגלים הסקוטי | 5 |  |
|  צ'כיה | ČNS IFPI | 2 |  |
|  צרפת | SNEP | 7 |  |
|  קנדה | קנדה הוט 100 | 3 |  |
|  שווייץ | המצעד השווייצרי | 100 |  |
הערות שוליים

↑  Lindström, Sven (2002). The Ballad Hits (CD liner notes). Roxette. Capitol Records. 72435 42798-2 9.
↑  Shuker, Roy (5 במאי 2017). Wax Trash and Vinyl Treasures: Record Collecting as a Social Practice. Routledge. ISBN 9781351537186. {{cite book}}:  (עזרה)
↑  Ballad & Pop Hits - The Complete Video Collection (DVD liner notes), Roxette, EMI, 2003, 7243 4 90946 9 7{{citation}}:  תחזוקה - ציטוט: others (link)
| --- | --- |
בקרת זהויות :  MusicBrainz release group: 5739512e-662b-36b0-a5d4-4ce7fb014f31  MusicBrainz work: ddf3479a-b742-3f7c-b3fb-062987d87560
Non – Album Singles, Rarities & Oddities

The Complete Non - Album Singles, Rarities & Oddities הוא אלבום אוסף כפול של להקת הרוק הישראלית הצ'רצ'ילים, אשר יצא בשנת 2019 לכבוד יום התקליט הבינלאומי. האלבום מכיל סינגלים וקטעים נדירים שיצאו בשלהי שנות ה-60' ובשנות ה-70'.
שירי האלבום > צד א' (שירים 1–5)

צידו הראשון של האלבום בגרסת התקליט מכיל סינגלים שיצאו בשנים 1968–1969, לפני שיצא אלבום הבכורה של הלהקה משנת 1969. השיר "Too Much In Love To Hear" נכתב על ידי גיטריסט הלהקה, רוב האקסלי ביחד עם פיט הולדר, כשהשניים היו חלק מלהקת הטורנדוז. השיר "Talk To Me" הוא קאבר לשיר של ליטל ווילי ג׳ון (אנ'). השירים "קונצ'רטו כפול" ו"קוראל לאוהבים צעירים" הם ביצועים של הצ'רצ'ילים והתזמורת הפילהרמונית ליצירות של באך.
שירי האלבום > צד ב' (שירים 6–10)

צידו השני של התקליט מורכב מסינגלים שיצאו בשנים 1969–1970 אחרי אלבום הלהקה הראשון ולפני השני. כאשר סולן הלהקה סטן סלומון הוחלף בדני שושן. השירים "Living Loving" ו"She's A Woman" הם קאברים לשירים של לד זפלין והביטלס, בהתאמה. השיר "Sunshine Man (The Dress Soundtrack)" הוא גרסה אלטרנטיבית לשיר של הלהקה ששימשה בפסקול הסרט "השמלה", של ג'אד נאמן.
שירי האלבום > צד ג' (שירים 11–16)

צידו השלישי של התקליט מורכב כולו מג'אמים שהלהקה ביצעה בהופעה חיה ברדיו, חוץ מהשיר "Achinoam (Hebrew)", שהוא ביצוע של הצ'רצ'ילים לשיר "אחינועם לא יודעת" של אריק איינשטיין. (שהוא למעשה תרגום עברי לשיר "When You're Gone" של הצ'רצ'ילים). השיר "Danielle Sanders Walks Through The Park" הוא גרסת רוק באנגלית לשיר "למה לי לקחת ללב" של אריק איינשטיין ושלום חנוך. השיר "Wake Me Shake Me" הוא קאבר לשיר של The Blues Project (אנ'). ג'אמים נוספים בצד זה כוללים גרסות רוק לשירים "יונתן הקטן", "והאר עיננו" ולשיר שלהם, "Sunshine Man".
שירי האלבום > צד ד' (שירים 17–23)

צידו הרביעי של התקליט מכיל סינגלים שיצאו בשנת 1972, לאחר יציאת אלבומה השלישי של הלהקה לאור.
רשימת רצועות

| תקליט 1> מס' | תקליט 1> שם | תקליט 1> כותב(ים) | תקליט 1> משך | תקליט 1>  | תקליט 1>  | תקליט 1>  | תקליט 1>  | תקליט 1>  | תקליט 1>  |
| --- | --- | --- | --- | --- | --- | --- | --- | --- | --- |
| 1. | Too Much In Love To Hear  | רוב האקסלי ופיט הולדר | 2:27 |  |  |  |  |  |  |
| 2. | Talk To Me  | סטן סלומון וג'ו סנקה (אנ') | 4:21 |  |  |  |  |  |  |
| 3. | Concerto In Double  | נעם שריף ויוהאן סבסטיאן באך | 4:49 |  |  |  |  |  |  |
| 4. | Chorale For Young Lovers  | נעם שריף ויוהאן סבסטיאן באך | 4:43 |  |  |  |  |  |  |
| 5. | Coming Home Yeah (יצא במקור תחת השם Coming Home)   | סטן סלומון | 2:08 |  |  |  |  |  |  |
| 6. | Living Loving  | ג'ימי פייג' ורוברט פלאנט | 2:34 |  |  |  |  |  |  |
| 7. | Signs Of You  | עמי טרייבטש וחיים רומנו | 5:03 |  |  |  |  |  |  |
| 8. | She's A Woman  | לנון-מקרטני | 4:00 |  |  |  |  |  |  |
| 9. | Sunshine Man  | רוב האקסלי | 3:17 |  |  |  |  |  |  |
| 10. | Sunshine Man ("The Dress" Soundtrack)  | רוב האקסלי | 5:46 |  |  |  |  |  |  |
| משך כולל: | משך כולל: | משך כולל: | 39:08 |  |  |  |  |  |  |
| תקליט 2> מס' | תקליט 2> שם | תקליט 2> כותב(ים) | תקליט 2> משך | תקליט 2>  | תקליט 2>  | תקליט 2>  | תקליט 2>  | תקליט 2>  | תקליט 2>  |
| --- | --- | --- | --- | --- | --- | --- | --- | --- | --- |
| 1. | Danielle Sanders Walks Through The Park  | רוב האקסלי ושלום חנוך | 3:30 |  |  |  |  |  |  |
| 2. | Wake Me Shake Me  | טומי פלנדרס, סטיב כץ, רוי בלומפילד, אנדי קולברג ואל קופר | 5:22 |  |  |  |  |  |  |
| 3. | Yonatan Ha’katan Jam  | עממי | 2:08 |  |  |  |  |  |  |
| 4. | Enlight Our Eyes (Ve’ha’er Einenu, Hebrew)  | שלמה קרליבך | 2:56 |  |  |  |  |  |  |
| 5. | Sunshine Man Jam  | רוב האקסלי | 1:55 |  |  |  |  |  |  |
| 6. | Achinoam (Hebrew)  | יהונתן גפן ורוב האקסלי | 2:58 |  |  |  |  |  |  |
| 7. | Hey Man  | דני שושן ורוב האקסלי | 3:37 |  |  |  |  |  |  |
| 8. | Champs  | דני שושן ויוסי אלפי | 2:59 |  |  |  |  |  |  |
| 9. | Mama’s Gonna Take You Home  | רוב האקסלי וסמי בירנבך | 2:44 |  |  |  |  |  |  |
| 10. | So Come On  | כריס פרי, חיים רומנו, דני שושן ורוב האקסלי | 3:58 |  |  |  |  |  |  |
| 11. | Mona Mona  | דני שושן | 3:24 |  |  |  |  |  |  |
| 12. | Love, Love  |   | 3:29 |  |  |  |  |  |  |
| 13. | Born In The Wrong Place  | רוב האקסלי ודני שושן | 3:37 |  |  |  |  |  |  |
| משך כולל: | משך כולל: | משך כולל: | 42:37 |  |  |  |  |  |  |
הערות שוליים

↑  Black Gold - The Third Ear record label | Catalog | (באנגלית אמריקאית)
↑  אילתור הרדיו במלואו, באתר יוטיוב
אבנר כתבן

| --- | --- |

 לידה:  21 בנובמבר 1830 סניאטין, ממלכת גליציה ולודומריה, האימפריה האוסטרית, כיום במחוז איוואנובו-פרנקיבסק אוקראינה 
 פטירה:  1898 (בגיל 67 בערך) 
 מדינה:  הנסיכויות הרומניות המאוחדות, ממלכת רומניה, האימפריה האוסטרית 
 תקופת הפעילות:  ?–1898 
 
אבנר אברהם כתבן (ברומנית: Avner Abraham Cassvan‏; 1831 – 1898) היה רב ברומניה, ציר בקונגרס פוקשאן מטעם יהודי רמניקו סראט, לוחם נגד שבועת היהודים ברומניה, פובליציסט, חבר בחברה ההיסטורית על-שם ד"ר יוליו באראש ומחברם של ספרים שונים.